
	ŠILUTĖS RAJONO SAVIVALDYBĖS
TARYBA




SPRENDIMAS
[bookmark: _Hlk101513586]DĖL PRITARIMO PARTNERYSTEI ĮGYVENDINANT INVESTICINĮ PROJEKTĄ „KIVYLIŲ MELIORACIJOS SISTEMŲ NAUDOTOJŲ ASOCIACIJOS NARIŲ DALIES ŽEMĖS SKLYPŲ KIVYLIŲ KADASTRINĖJE VIETOVĖJE MELIORACIJOS STATINIŲ REKONSTRAVIMAS“      
         

2023 m.                  d. Nr. T1-
Šilutė


Vadovaudamasi Lietuvos Respublikos vietos savivaldos įstatymo 15 straipsnio 4 dalimi,   Melioracijos įstatymo 7 straipsnio 3 dalimi, LR žemės ūkio ministro 2023 m. rugpjūčio 24 d. įsakymu Nr. 3D-563 „Dėl Lietuvos žemės ūkio ir kaimo plėtros 2023–2027 metų strateginio plano intervencinės priemonės „Investicijos į melioracijos sistemas“ įgyvendinimo taisyklių 14 papunkčiu ir atsižvelgdama į Kivylių melioracijos sistemų naudotojų asociacijos 2023-10-06 prašymą Nr. 1, Šilutės rajono savivaldybės taryba  n u s p r e n d ž i a:
1. Pritarti, kad Šilutės rajono savivaldybės administracija, kaip patikėjimo teise valdanti Valstybei nuosavybės teise priklausančius melioracijos statinius, būtų partneriu Kivylių melioracijos  sistemų naudotojų asociacijai  teikiant projekto „Kivylių melioracijos sistemų naudotojų asociacijos narių dalies žemės sklypų Kivylių kadastrinėje vietovėje melioracijos statinių rekonstravimas“ paraišką.
2. Kofinansuoti Projektą partnerio lėšomis iki 15 (penkiolikos) procentų nuo bendros projekto vertės. 
3. Įgalioti Savivaldybės merą ar jo įgaliotą asmenį pasirašyti visus su projektu susijusius dokumentus. 
4.  Sprendimą skelbti Šilutės rajono savivaldybės interneto svetainėje www.silute.lt.
              Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta Šilutės rajono savivaldybės visuomeninei administracinių ginčų komisijai (Dariaus ir Girėno g.1, Šilutė) arba Klaipėdos apygardos administraciniam teismui (Galinio Pylimo g.9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.  


Savivaldybės meras                                                                                            Vytautas Laurinaitis                



Parengė
Alva Olberkienė, tel. (8 441) 53 169, el. p. alva.olberkiene@silute.lt
2023-11-07

